
2012-2013. évi sportfejlesztési támogatás felhasználásához

kapcsolódó szakmai beszámoló

Sportfejlesztési program befejezését igazoló szakmai beszámoló

Egyesületünk sportfejlesztési programját a Magyar Kézilabda Szövetség a SPT130/2012 számon vette nyilvántartásba. 

A látvány-csapatsport támogatását biztosító támogatási igazolás kiállításáról, felhasználásáról, a támogatás elszámolásának és ellenőrzésének, valamint visszafizetésének szabályairól szóló 107/2011. (VI. 30.) Korm. rendelet 11.§ (1) bekezdése értelmében a támogatási időszak lezárulását követő 30 napon belül a támogatott sportszervezetnek szöveges szakmai beszámolót kell készíteni és azt a számviteli bizonylatokkal alátámasztott elszámolási táblával együtt kell benyújtani az ellenőrző szerv részére.

Mindezekre figyelemmel az alábbiakban mutatjuk be sportszervezetünk sportfejlesztési tevékenységét a támogatási időszak egészét figyelembe véve.

Jelen beszámoló elválaszthatatlan mellékletét képezi a 107/2011. (VI. 30.) Korm. rendelet 1. mellékletében előírt elszámolási táblázat .
I. 2012-2013. évi sportfejlesztési programunk céljai (kiindulási állapot)

Egyesületünk célja, hogy a több évtizede /jól/ működő kézilabda szakosztályban tevékenykedő fiataljainknak a kézilabda sporthoz a működési feltételeket, a sportoláshoz megfelelő kereteket biztosítsunk. A tervszerű utánpótlás nevelés során biztosítjuk a felnőtt csapat számára az utánpótlást, a lakosság  számára a kulturált szórakozást, a fiatalok részére biztosítjuk az egészséges sportolás lehetőségét. 
Egyesületünk kizárólag utánpótlás nevelésére nyújtott be pályázatot, de célunk a minőségi versenysport további szélesítése, színvonalának emelése az utánpótlás korosztályra építve megerősíteni a felnőtt csapat kézilabdázási szellemiségét.
Megjegyzem, hogy a felnőtt /Köröstarcsa I. csapatunk a 2011/2012 . évi megyei bajnokságban a 2. helyen végzett, most a 2012/2013. évi  bajnokság során pedig megnyerte a Békés megyei felnőtt bajnokságot. Sajnos az NB. II-ben való szereplést nem tudta felvállalni a sportkör vezetése megfelelő pénzügyi forrás, utaztatási lehetőség, tornacsarnok stb. hiányában.
Utánpótlás-nevelési feladatok ellátásának támogatása jogcím:
Ezen jogcímen belül az alábbi jogcímekre pályáztunk és fordítottunk pénzügyi forrásokat:

-  utazási költség

-   felszerelés és sporteszköz vásárlás

-  terembérlet edzésre és mérkőzésre

-  edzői díjak fizetése

-  edzőtábor megtartása 

Megvalósult sportfejlesztési célok és feladatok:

A sportfejlesztési programunkat a Magyar Kézilabda Szövetség teljes kérelmi összeggel hagyta jóvá. /Egy határozatcsere során az összeg kissé változott/ A jóváhagyott  támogatási összeget teljes mértékben sikerűlt lehívni és felhasználni.
Módosítási és hosszabbítási kérelmet nem nyújtottunk be, de 10 %-on belüli átcsoportosítás történt az alábbiak szerint:
Az edzőtábor pénzmaradványából 50.077 Ft-ot csoportosítottunk át felszerelés vásárlására, míg a pályabérlet hiányát, 21.040 Ft-ot  az edzői díjból és az edzőtábor összegéből pótoltuk. A fel nem használt maradvány minimális : 5528 Ft.  Meggyőződésünk, hogy a rendelkezésre álló összeggel jól gazdálkodtunk.
A beérkező forrásokat az alábbiak szerint használtuk fel:

-  Az utazásra fordítandó forrásokat bajnoki, edző és kupamérkőzésekre történő utazásokra használtuk fel.
- Felszerelés vásárlás során a serdülő csapat részére vásároltunk még 2012 őszén egy garnitúra mezt és          nadrágot  mert nem volt semmilyen felszerelésük és beneveztük őket az amatőr bajnokságba. Ezen kívűl a serdülő csapat tagjainak és szakvezetői részére vásároltunk melegítőket, melyeket feliratoztattuk és a szertárba helyeztük. A megvásárolt sporttáskákat személyes használatra kiadtuk. A megvásárolt sporteszközök is a szertárba kerűltek.
- Terembérleti díjat fizettünk a II. csapat edzéseiért és mérkőzéseiért a köröstarcsai iskolának, illetve január 15-től a KLIK-nek, valamint a mezőberényi önkormányzatnak, ha eső miatt át kellett mennünk mérkőzésre. A téli időszakban  egy kupa napot is rendeztünk, annak díját is kifizettük. A serdülő csapat edzéseiért bérleti díjat nem kell fizetni.
- A  serdülő /amatőr/, valamint az ifjusági /Köröstarcsa II./  csapataink edzőinek 10 hónapig kifizettük a pályázatban meghatározott edzői díjakat.
- Ebben az évben is megtartottuk a serdülő kézisek részére a bennlakásos /ingyenes/  edzőtábort június 24-28 között. Az edzőtábor fontosságáról, az elvégzett munkáról, szakmai és morális eredményeiről a játékosok is és a szakvezetők is pozitívan nyilatkoztak.

A fiatalok a sportolásukra fordított forrásokat „meghálálták” hiszen többnyire a szakvezetés által tervezett eredményeket érték el.

Az év során elért eredmények:

Az utánpótlás  bajnokságra csak a Köröstarcsa és a Békéscsaba nevezett, így ezt a versenyt a Szövetség nem indította el. Ezért az ifjúsági korúakat a megyei felnőtt bajnokságba neveztük, néhány felnőttel kiegészítve, Köröstarcsa II. néven. Voltak jó és kimagaslóan jó mérkőzéseik is. Végűl 7 győzelem, 2 döntetlen és 11 vereség után, 16 ponttal a 7. helyen végeztek ami jó eredménynek számít hiszen az előző évben a 8. helyezettek voltak. Bögre Tamás a Köröstarcsa II. játékosa lett a megyei gólkirály 182 góllal. /Előző évben 221 góllal/ A fiatalok az év során több kupa és edzőmérkőzésen is résztvettek és jó eredményeket értek el .  A téli teremkupán a felnőtt bajnokságban negyedikek, Gyomaendrődön rendezett Körös kupán  másodikok lettek. 

Végül kupa rendszerben mégis megrendezte a Szövetség az ifjúsági bajnokságot ahol négy csapat közűl a bronz érmet szerezte meg ifjúsági csapatunk.  Ez jó és reális eredmény.

A serdülő korú  csapatunk  /1998 után születettek/  egy évvel ezelőtt alakult és 2012 őszétől versenyeznek az amatőr bajnokságban. Ősszel és tavasszal egy-egy versenynapon mérték össze tudásukat. Sajnos a mi csapatunkban többnyire 2000-2003-as születésűek szerepelnek, így időnként súlyos  vereséget is szenvedtek. A bajnokságban az öt induló közűl negyedikek lettek. Lehetett volna jobb is. A most júniusban megtartott edzőtábor végén már biztató jeleket is láttunk a fejlődésükben.  A 2013/2014-es bajnokság során már jobb eredményt várunk tőlük.
Nagy gond, hogy az ifjusági korúak létszáma egyre csökken./abbahagyja, focizik, megunta, más szórakozása van stb./ és a serdülők soraiból nemigen tudjuk őket pótolni. Egyre kevesebb a gyerek létszám az iskolában is, ezért a serdülő létszám megtartása is nagy kihívás számunkra.
Utánpótlás edzőink 2011-ben szereztek edzői végzettséget és most júniusban vettek részt edzői továbbképzésen.  Működési engedélyük érvényes a 2013/2014. évre. Mindketten aktív játékosok még az NB-I/B-s Békés csapatában.  Feladatukat jól elvégezték, sokat tettek a játékosok fejlődéséért és a csapatok sikeréért. Tudásukkal, példamutató hozzáállásukkal, elért eredményeikkel elégedettek vagyunk.                                                                                                                                                             

Az igényelt és igénybe vehető engedélyezett támogatások mértékét  jogcímenként, valamint a 2012. június 30. napjáig engedélyezett támogatásokat (támogatási igazolások alapján) és azok pénzügyi teljesítését, valamint felhasználását a melléklet táblázat tartalmazza (lásd 1. melléklet)
III. Sportegyesületünk eredményei (bajnokság, kupa, tornák, egyéni díjazottak, élsportolók pl. válogatottak stb.)
	Csapat

(korosztály, nem)
	Bajnokság
	Helyezés
	Létszám

	
	
	2011/2012
	2012/2013
	2011/2012
	2012/2013

	férfi felnőtt I. csapat          
	megyei felnőtt       
	2.
	1.
	16
	14

	férfi felnőtt II. csapat
	megyei felnőtt
	8.
	7.
	20
	18

	ifjúsági fiú
	megyei ifi
	-
	3.
	15
	11

	serdülő fiú
	megyei amatőr
	-
	5
	20
	18

	Bögre T. K.tarcsa II gólkirály
	megyei felnőtt 
	1
	1.
	221 gól
	182 gól

	férfi felnőtt II. csapat 
	Horváth I. teremkupa
	5
	4
	18
	17


Záró gondolatként azt állapíthatjuk meg, hogy a Köröstarcsa KSK. utánpótlás korú játékosai hiánytalanúl teljesítették azokat az elvárásokat amelyeket a szakvezetés induláskor célként kitűzött. A szerény körülmények között dolgozó edzők és játékosok bebizonyították, hogy sok  és fegyelmezett munkával lehet jó eredményeket elérni. Jó hozzáállás mellett sikeresebbek lehetünk mint a kiváló körülmények közt élő nagy sport egyesületek  csapatai. Megállapíthatjuk azt is, hogy csak a Tao-s támogatás tartja életben a köröstarcsai kézilabdás utánpótlást.
A Tao-s támogatás mellett jelenleg is nagy nehézségekbe ütközik, hogy hogyan biztosítsuk a támogatás saját forrását, a sportorvos, a benevezési, regisztrációs, játékvezetői díjakat . Így is az I. csapat saját gépkocsikkal utazik a vidéki mérkőzésekre, költségtérítés nélkül. Volt amikor a játékvezetői díjakat a játékosok „dobták össze”. Tao-s támogatás nélkül II-es csapatot ,ifjúsági és serdülő csapatot működtetni nem tudnánk. A felnőtt csapatot is nagy nehezen tudnánk működtetn.i. Azt is csak  utaztatás nélkül, játékos edzővel.  Mindezek miatt köszönjük az utánpótlás számára nyújtott támogatást.
Büntetőjogi felelősségem tudatában kijelentem, hogy a jelen szakmai beszámoló jelentésben és annak mellékletében foglalt adatok, információk és dokumentumok teljes körűek, valósak és hitelesek.

Kérem a Tisztelt Ellenőrző Szervet, hogy 2012-2013. évi sportfejlesztési támogatások felhasználásához kapcsolódó szakmai beszámolómat és annak mellékleteit szíveskedjék elfogadni.
Köröstarcsa, 2013. július 25.
Tisztelettel:
………Lipcsei         Zoltán ………………………………………

képviselő
p.h.
Az igényelt és igénybe vehető engedélyezett támogatások mértékét jogcímenként, valamint a 2013. június 30. napjáig engedélyezett támogatásokat (támogatási igazolások alapján) és azok pénzügyi teljesítését, valamint felhasználását az alábbi táblázat tartalmazza:

	Jogcím
	Jóváhagyott támogatás

(Ft)
	Kiállított támogatási igazolás

(Ft)
	2013. június 30-ig pénzügyileg teljesített támogatás
(Ft)
	Ebből felhasznált

(Ft)
	Fennmaradó támogatás
(Ft)

	Személyi jellegű ráfordítás
	0 Ft
	0 Ft
	0 Ft
	0 Ft
	0 Ft

	Tárgyi eszköz beruházás
	0 Ft
	0 Ft
	0 Ft
	0 Ft
	0 Ft

	Ebből utófinanszírozott
	0 Ft
	0 Ft
	0 Ft
	0 Ft
	0 Ft

	Ebből biztonságtechnikai
	0 Ft
	0 Ft
	0 Ft
	0Ft
	0 Ft

	Utánpótlás-nevelés feladatainak ellátása
	2 231 915 Ft
	2 229 906 Ft
	2 229 906 Ft
	2 231 533 Ft
	0 Ft

	Képzéshez kapcsolódó
	0 Ft
	0 Ft
	0 Ft
	0 Ft
	0 Ft

	Verseny-, és játékengedélyek
	0 Ft
	0 Ft
	0 Ft
	0 Ft
	0 Ft

	Közreműködői költség (1%)
	23 700 Ft
	22 989 Ft
	22 989 Ft
	22 989 Ft
	0 Ft

	Közreműködői költség (2%)
	43 257 Ft
	45 977 Ft
	45 977 Ft
	44 350 Ft
	0 Ft

	Összesen:
	2 298 872 Ft
	2 298 872 Ft
	2 298 872 Ft
	2 298 872 Ft
	0 Ft


Dátum: Köröstarcsa, 2013. július 25.

